b'\n_START_ARTICLE_\nKoronahul\n_START_PARAGRAPH_\nEt Koronahul er et omr\xc3\xa5de, hvor Solens korona er m\xc3\xb8rkere og k\xc3\xb8ligere og har en lavere t\xc3\xa6thed i plasmaen end gennemsnittet. Koronahuller blev opdaget, da r\xc3\xb8ntgenteleskoper fra Skylab-programmet fl\xc3\xb8j over Jordens atmosf\xc3\xa6re for at afd\xc3\xa6kke strukturen i koronaen. Koronahuller er knyttet til unipolare koncentrationer af \xc3\xa5bne magnetfeltlinjer. Under solens minimum findes koronahuller hovedsagelig ved solens sydlige polregioner, men de kan findes over alt under solens maksimum. Den hurtige komponent af solvinden er kendetegnet ved at f\xc3\xa6rdes langs \xc3\xa5bne magnetfeltlinjer og at passere gennem koronahuller.'